Държавен вестник, бр. 100, 2015 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  100
или допълнение на такива дейности се отправя 
чрез органа, предложил включването на ли-
цето в Програмата за защита, който изготвя 
становище по искането до главния прокурор.
(4) Разходите за осъществяване на дейности­
те по ал. 1 и 2 са за сметка на Програмата 
за защита. 
Чл. 18. (1) Видът на определените мерки 
с изключение на тази по чл. 6, ал. 1, т. 5 
ЗЗЛЗВНП може да се променя по искане 
на защитеното лице, на органа, направил 
предложението за включване в Програмата 
за защита, или на директора на Бюрото по 
защита. 
(2) Главният прокурор се произнася по 
постъпило искане за промяна на определена 
мярка по реда на глава трета, раздел II.
Чл. 19. Разследващият орган и органът, 
направил предложението за включване в 
Програмата за защита, информират своевре-
менно Бюрото по защита за всяка постъпила 
информация, свързана със защитените лица.
Г л а в а  т р е т а
ДЕЙНОСТ НА КОМПЕТЕНТНИТЕ ОРГА-
НИ ПРИ ОСЪЩЕСТВЯВАНЕ НА ФУНК-
ЦИИТЕ ПО ЗЗЛЗВНП
Раздел I
Съвет по защита
Чл. 20. (1) Съветът по защита се състои 
от министъра на правосъдието, министъра на 
вътрешните работи, представляващия Висшия 
съдебен съвет, председателя на Върховния 
касационен съд, главния прокурор и предсе-
дателя на Държавната агенция „Национална 
сигурност“.
(2) При отсъствие или невъзможност за 
участие на член на Съвета по защита в слу-
чаите по чл. 13а, ал. 2, т. 2 ЗЗЛЗВНП той се 
представлява от негов заместник, оправомо-
щен със съответен акт.
Чл. 21. Дейността на Съвета по защита се 
осъществява по правила, приети по реда на 
чл. 13а, ал. 7 ЗЗЛЗВНП.
Чл. 22. (1) Редовните заседания на Съвета 
по защита се провеждат на всеки 3 месеца 
за разглеждане на писмените отчети относно 
изпълнението на Програмата за защита или 
в 3-дневен срок от направено предложение за 
включване в Програмата за защита, изпратено 
от главния прокурор по реда на чл. 17, ал. 2, 
т. 3 ЗЗЛЗВНП. 
(2) Заседанията на Съвета по защита се 
подготвят съгласно правилата по чл. 21.
(3) Заседанията на Съвета по защита се 
свикват и ръководят от министъра на пра-
восъдието. 
Чл. 23. (1) Заседанията на Съвета по за-
щита са закрити.
(2) Редовните заседания на Съвета по 
защита се провеждат при кворум повече от 
половината от членовете му. При липса на 
кворум ръководещият заседанието насрочва 
ново заседание. 
Чл. 24. (1) Съветът по защита взема реше-
нията си с обикновено мнозинство. 
(2) Решенията на Съвета по защита за 
включване на застрашени лица в Програмата 
за защита съдържат:
1. дата и място на решението;
2. личните данни на застрашеното лице;
3. номера на наказателното производство, 
във връзка с което се взема мярката за защита;
4. конкретната мярка за защита, която 
следва да се вземе по отношение на застра-
шеното лице; 
5. срок на мярката за защита.
(3) Решенията на Съвета по защита са 
писмени и се подписват от всички членове, 
присъствали при вземането им, и заедно с 
протоколите и материалите по тях се изпра-
щат на Бюрото по защита в деня на тяхното 
издаване.
Раздел II
Главен прокурор
Чл. 25. Главният прокурор: 
1. разпорежда прилагане на мерки по 
Програмата за защита и прекратяване на 
тяхното действие;
2. участва в Съвета по защита;
3. представя пред Висшия съдебен съвет 
проекта на годишен бюджет на Програмата 
за защита; 
4. представя пред Висшия съдебен съвет 
отчети за изразходваните средства по прило-
жение на Програмата за защита – общо и за 
всеки конкретен случай; 
5. представя пред Съвета по защита пис-
мените отчети относно изпълнението на 
Програмата по защита;
6. определя ред за отпускане на допълни-
телна финансова помощ;
7. разрешава сключване на споразумения 
за изпълнение на мерките по чл. 27, ал. 1, 
т. 1 – 4 ЗЗЛЗВНП; 
8. получава доклади и уведомява Съвета 
по защита в 3-дневен срок за взетите мерки 
по чл. 27, ал. 1 ЗЗЛЗВНП;
9. осъществява международно сътрудни-
чество във връзка с изпълнение на Програмата 
за защита при условията на взаимност или 
във връзка с международен договор, по който 
Република България е страна; 
10. възлага съобразно утвърдените от него 
правила по чл. 29, ал. 5 изпълнението на 
функциите по чл. 14, ал. 3, т. 2 и 3 ЗЗЛЗВНП 
служебно – по своя инициатива или по пред-
ложение на орган на съдебната власт;